Zigmas Lydeka

Zigmas Lydeka (g. 1954 m. rugpjūčio 23 d. Žyniuose, Vilkaviškio raj.) – Lietuvos ekonomistas, habilituotas socialinių mokslų daktaras, profesorius, buvęs Vytauto Didžiojo universiteto rektorius, Senato pirmininkas.

 Biografija 
1977 m. baigė Kauno politechnikos instituto Inžinerinės ekonomikos fakultetą, 1980–1983 m. studijavo aspirantūroje (doktorantūroje) Sankt Peterburgo valstybiniame universitete, kuriame 1983 m. apgynė ekonomikos mokslų daktaro disertaciją „Darbo išteklių paskirstymo socialinės ekonominės problemos ir jo tobulinimas (regioninis aspektas)“. 1993 m. Lietuvos mokslo taryba nostrifikavo docento pedagoginį vardą (suteiktą 1988 m.) ir suteikė socialinių mokslų daktaro vardą. 1999 m. Vilniaus universitete apgynė habilituoto socialinių mokslų daktaro disertaciją „Ekonominių sistemų gyvavimo procesų teorinis modeliavimas“.Lietuvos mokslo potencialas 

1977–1980 m. ir 1983–1990 m. dėstė Kauno technologijos universitete. Nuo 1990 m. Vytauto Didžiojo universiteto docentas, nuo 2000 m. profesorius. 1997–1999 m. Ekonomikos ir finansų katedros vedėjas, 1998–2002 m. Ekonomikos ir vadybos fakulteto dekanas. 2002–2006 m. ISM Vadybos ir ekonomikos universiteto (iki 2005 m. Tarptautinė aukštoji vadybos mokykla) mokslo prorektorius. 1999–2006 m. Lietuvos mokslo tarybos narys, Studijų ir Mokslo finansavimo nuolatinių ekspertų komisijų pirmininkas. 

2006 m. Zigmas Lydeka išrinktas Vytauto Didžiojo universiteto rektoriumi.VDU rektorius Zigmas Lydeka  2010 metais VDU Taryba, vadovaujama Prezidento Valdo Adamkaus prof. Z. Lydeką vienbalsiai perrinko antrajai kadencijaiZ.Lydeka į VDU rektorius išrinktas vienbalsiai . VDU rektoriaus pareigas užbaigė 2015 m. birželio 30 d. 2015 m. lapkričio 18 d. išrinktas VDU Senato pirmininku.
2017 m. suteiktas VDU garbės profesoriaus vardas.

 Mokslinė veikla 
Mokslinės veiklos kryptys: ekonomikos filosofija, sistemų transformacijos metodologija, verslininkystės teorija ir praktika, bendrovių pertvarka. 2001-2002 m. prisidėjo rengiant Kauno regiono strateginį planą.

 Bibliografija 
 Taikomoji ekonomika, vadovėlis, su N. Klebanskaja, 1997 m.
 Rinkos ekonomikos tapsmas: teoriniai svarstymai, monografija, 2001 m.
 Ekonominių teorijų istorija, vadovėlis, 2001 m.
 Firmos ekonomikos pagrindai, vadovėlis, su B. Drilingu, 2001 m.
 Ekonomikos, vadybos ir verslo pagrindai, vadovėlis, 2005 m.
 Mikroekonomika, vadovėlis, 2006 m.

 Įvertinimas 
2002–2003 m. apdovanotas aukščiausio laipsnio valstybės stipendija nusipelniusiam mokslininkui.
2008 m. apdovanotas Nyderlandų Karalystės Oraniečių-Nasau dinastijos Komandoro ordinu kryžiumi.
2009 m. 

 Šaltiniai 

Kategorija:Lietuvos ekonomistai
Kategorija:Vytauto Didžiojo universiteto rektoriai
Kategorija:Lietuvos mokslo tarybos nariai
Kategorija:Lietuvos pedagogai
Kategorija:VDU dėstytojai